**Ամփոփաթերթ**

**«Հայաստանի Հանրապետության կառավարության և Դանիայի Թագավորության կառավարության միջև վիզաների տրամադրումը դյուրացնելու մասին» համաձայնագրի նախագծի վերաբերյալ ՀՀ գերատեսչություներից ստացված կարծիքների**

|  |  |  |  |
| --- | --- | --- | --- |
|  | **Գերատեսչության անվանումը** | **Առաջարկություն** | **ԱԳՆ նկատառումներ** |
|  | ՀՀ Նախագահի աշխատակազմ | Սկզբունքային դիտողություններ և առաջարկություններ չկան: |  |
|  | ՀՀ արդարադատության նախարարու­թյուն | Նախագծի ողջ տեքստում «Հայաստանի» և «Դանիայի» բառ­երից հետո անհրաժեշտ է համապատասխանաբար լրացնել «Հանրապետության» և «Թագավորության» բառ­երը: | Ընդունվել է, կատարվել են համապատասխան փոփոխություններ |
|  | ՀՀ արդարադատության նախարարություն | Իրավաբանական ձևակերպումների միանշանակ ըմբռնման առումով հստակեցման կարիք ունի նախագծի 5-րդ հոդվածի երկրորդ կետի ժա) ենթակետի երկրորդ պարբերությունը: | Չի ընդունվել: |
|  | ՀՀ արդարադատության նախարարություն | Նույն հոդվածի երրորդ կետի «օրենքներին համապատա­սխան» բառերն առաջարկում ենք փոխարինել «տվյալ պետության ազգային օրենսդրությանը համապատա­սխան» բառերով, իսկ 4-րդ հոդվածի 1-ին կետի թ) ենթակետի «ազգային օրենսդրության» բառերից առաջ՝ ավելացնել «Կողմերի պետությունների» բառերը: | Ընդունվել է ի գիտություն: Տեքստում այլ կերպ է խմբագրվել: |
|  | ՀՀ արդարադատության նախարարություն | Վերախմբագրման կարիք ունի նախագծի 13-րդ հոդվածի երրորդ կետը, որն առաջարկում ենք շարադրել հետևյալ տեսքով. «Կողմերից յուրաքանչյուրի նախաձեռնությամբ և փոխադարձ համաձայնությամբ սույն Համաձայնագրում կարող են կատարվել փոփոխություններ և լրացումներ, որոնք կձևակերպվեն առանձին արձանագրություններով: Արձանագրություններն ուժի մեջ կմտնեն սույն Համաձայնագրի ուժի մեջ մտնելու համար սահմանված կարգով և կհանդիսանան դրա անբաժանելի մասը:»: | Ընդունվել է մասամբ:  Կատարվել է համապատասխան փոփոխություն |
|  | ՀՀ արդարադատության նախարարություն | Նախագծի տեքստում բացակայում է վեճերի կարգավորման վերաբերյալ դրույթը. առաջարկում ենք այն շարադրել առանձին հոդվածի տեսքով՝ հետևյալ խմբագրությամբ. «Սույն Համաձայնագրի դրույթների կիրարկման ընթացքում Կողմերի պետությունների միջև առաջացած վեճերն ու տարաձայնությունները կարգավորվում են Կողմերի պետությունների իրավասու մարմինների միջև խորհրդա­կցու­թյունների և բանակցությունների միջոցով:»: | Ընդունվել է մասամբ:  Կատարվել է համապատասխան փոփոխություն |
|  | ՀՀ ֆինանսների նախարարություն | Հաշվի առնելով այն փաստը, որ Հայաստանի Հանրապետությունը 2012 թվականի դեկտեմբերի 17-ին Եվրոպական Միության հետ, իսկ 2016 թվականի փետրվարի 29-ին Շվեյցարիայի Համադաշնության հետ արդենի իսկ կնքել է վիզաների տրամադրումը դյուրացնելու մասին միջպետական համաձայնագրեր, առաջարկում ենք ևս մեկ անգամ քննարկել Նախագծի միջկառավարական համաձայնագիր կնքելու նպատակահարմարության հարցը: | Չի ընդունվել |
|  | ՀՀ ֆինանսների նախարարություն | Առաջարկում ենք Նախագծի նախաբանի 2-րդ պարբերության «ԵՄ» հապավումն փոխարինել «Եվրոպական միության (այսուհետ՝ ԵՄ) բառերով»: | Ընդունվել է, կատարվել է համապատասխան փոփոխություն |
|  | ՀՀ ֆինանսների նախարարություն | Նախագծի նախաբանի 3-րդ պարբերությամբ նախատեսվում է, որ եթե Հայաստանը վերականգնի վիզայի պահանջները ԵՄ քաղաքացիների կամ նրանց որոշ կատեգորիաների համար, ապա այն նույն դյուրացումները, որոնք սույն Համաձայնագրով շնորհվել են Հայաստանի քաղաքացիներին, ինքնաբերաբար, փոխադարձության սկզբունքի հիման վրա, կկիրառվեն Դանիայի քաղաքացիների նկատմամբ: Անհասկանալի ենք համարում ԵՄ քաղաքացիների վիզայի պահանջները վերականգնելու համար Հայաստանի Հանրապետության համար նշված պայմանը այն պարագայում, երբ Նախագիծը նախատեսվում է կնքել Դանիայի Թագավորության և Հայաստանի Հանրապետության միջև, ինչպես նաև այն փաստը, որ 2014 թ. դեկտեմբերի 17-ի «Հայաստանի Հանրապետության և Եվրոպական միության միջև վիզաների տրամադրումը դյուրացնելու մասին» համաձայնագրի շրջանակներում արդեն իսկ սահմանվել են ԵՄ և ՀՀ քաղաքացիների համար վիզաների տրամադրումը դյուրացնելու փոխադարձության սկզբունքը: | Չի ընդունվել: Խոսքը գնում է փոխադարձության սկզբունքի մասին, ինչը հստակ շարադրված է |
|  | ՀՀ ֆինանսների նախարարություն | Հիմք ընդունելով «Հայրենիքի պաշտպանության համար զոհվածների հիշատակի հավերժացման մասին» ՀՀ օրենքի 4-րդ հոդվածը՝ առաջարկում ենք Նախագծի 4-րդ հոդվածի ժգ) կետի «Ռազմական» բառը փոխարինել «Զինվորական» բառով: | Ընդունվել է, կատարվել է համապատասխան փոփոխություն |
|  | ՀՀ ֆինանսների նախարարություն | Առաջարկում ենք Նախագծի 6-րդ հոդվածի 1-ին մասի 2-րդ պարբերության «13-րդ հոդվածի 4-րդ կետով» բառերը փոխարինել «սույն Համաձայնագրի 13-րդ հոդվածի 3-րդ մասով» բառերով: | Ընդունվել է, կատարվել է համապատասխան փոփոխություն |
|  | ՀՀ ֆինանսների նախարարություն | Նախագծի 6-րդ հոդվածի 2-րդ մասի 1-ին պարբերությունում առաջարկում ենք հստակեցնել կատարված հղումը, ինչպես նաև բ) կետի «12-ից» բառը փոխարինել «12 տարեկանից» բառերով: | Ընդունվել է, կատարվել է համապատասխան փոփոխություն |
|  | ՀՀ ֆինանսների նախարարություն | Առաջարկում ենք Նախագծի 8-րդ հոդվածի 5-րդ մասում «5-րդ պարբերության» բառերը փոխարինել «4-րդ մասի» բառերով, միաժամանակ հստակեցնելով նշյալ կետում Հետընդունման մասին համաձայնագրին արված հղումը: | Ընդունվել է, կատարվել է համապատասխան փոփոխություն |
|  | ՀՀ ֆինանսների նախարարություն | Նախագծի 12-րդ հոդվածի «ԵՄ և Հայաստանի միջև» բառերը առաջարկում ենք փոխարինել «2014 թ. դեկտեմբերի 17-ի` Հայաստանի Հանրապետության և Եվրոպական միության միջև» բառերով: | Ընդունվել է ի գիտություն: Այլ կերպ է խմբագրվել |
|  | ՀՀ ֆինանսների նախարարություն | Առաջարկում ենք Նախագծի 13-րդ հոդվածի 2-րդ մասի «պարբերությանը» բառը փոխարինել «մասին» բառով: | Չի ընդունվել |
|  | ՀՀ ֆինանսների նախարարություն | Նախագծին կից ներկայացված «Դիվանագիտական անձնագրերին առընչվող 10-րդ հոդվածի վերաբերյալ» համատեղ հայտարարության 1-ին պարբերության «5-րդ կետով» բառերն առաջարկում ենք փոխարինել «4-րդ մասով» բառերով: | Ընդունվել է մասամբ |
|  | ՀՀ Ոստիկանություն | Դիտողություններ ու առաջարկություններ չկան |  |
|  | ՀՀ ազգային անվտանգության ծռայություն | Դիտողություններ ու առաջարկություններ չկան |  |